L'hotel Blue Star està ben situat, prop de la parada de metro d'Earl's Court per on passen 3 línies de metro (dins de la Zona 1) i té molt a prop un supermercat i diferents restaurants. L'apartament és tal com es descriu a l'anunci, estava net. El personal de recepció han sigut molt atents, ens canviaren l'apartament a l'arribada quan els informàrem que hi havia un vidre badat. A més, ens deixaren un adaptador per als endolls i tot allò que necessitàrem ens ho facilitaren. Respecte a l'apartament en línies generals està molt bé, només un detall, el sofà llit no s'obria bé (en el nostre cas no va ser un problema perque dormia una xiqueta) però per una persona adulta o per una parella podria ser un problema.